钦定古今图书集成/明伦汇编/氏族典/第453卷 > 《廖用贤尚友录》 > 贡性之
## 钦定古今图书集成/明伦汇编/氏族典/第453卷 > 《廖用贤尚友录》 > 贡性之

按《万姓统谱》：性之字友初，泰甫从子。初以胄子除簿
尉，有刚直名，后补闽省理官。元亡，皇帝征录泰甫之
后，大臣有以性之荐者。性之改名悦，避居会稽，躬耕
渔浦以自给。老而无嗣，邑人芮麟尝过之，怜其羁困，
邀与俱归。性之辞以诗云：“游丝落絮都成恨，社燕秋
鸿各自飞。杜宇叫残孤馆梦，西风吹老故山薇。”每有
所感，则泫然泪下。形而为诗，劝之仕者即默不应。卒，
门人私谥曰“真晦先生。”所著有《理官诗集》行于世。